《中秋夜遣怀》
清代·卢震

芳晨谁共一壶倾，片月孤臣相对清。风里萧疏多白发，树间淅对有秋声。

梅花羌笛催诗思，远杵寒砧动客情。极目凄然怀故里，高堂何日奉瑶觥。

作者简介：（1626—1702）清湖北竟陵人，京师籍，字亨一。范文程婿。所隶何旗不详。顺治间以诸生应廷试，授编修。康熙间累官为湖广巡抚。三藩乱起，弃长沙逃走，贬谪管乌喇船厂，后得放归。有《杜诗说略》、《说安堂集》。